google/wiki40b huggingface dataset:
लोकनाट्य

विशेषताएँ

लोकनाट्यों का लोकजीवन से अत्यंत घनिष्ठ संबंध है। यही कारण है कि लोक से संबंधित उत्सवों, अवसरों तथा मांगलिक कार्यों के समय इनका अभिनय किया जाता है। विवाह के अवसर पर अनेक जातियों में यह प्रथा है कि स्त्रियाँ बारात विदा हो जाने पर किसी 'स्वाँग' या 'साँग' का अभिनय प्रस्तुत करती हैं जिसे 'भोजपुरी' प्रदेश में 'डोमकछ' कहते हैं।
लोकनाट्यों की भाषा बड़ी सरल तथा सीधी सादी होती है जिसे कोई भी अनपढ़ व्यक्ति बड़ी आसानी से समझ सकता है। जिस प्रदेश में लोकनाट्यों का अभिनय किया जाता है, नट लोग वहाँ की स्थानीय बोली का ही प्रयोग करते हैं। ये लोग अभिनय के समय गद्य का ही प्रयोग करते हैं। परंतु बीच-बीच में गीत भी गाते जाते हैं। लोकनाट्यों के संवाद बहुत छोटे तथा सरस होते हैं। लंबे कथोपकथनों का इनमें नितांत अभाव होता है। लंबे संवादों को सुनने के लिए ग्रामीण दर्शकों में धैर्य नहीं होता। अत: नाटकीय पात्र संक्षिप्त संवादों का ही प्रयोग करते हैं।
लोकनाट्यों का कथानक प्राय: ऐतिहासिक, पौराणिक, या सामाजिक होता है। धार्मिक कथावस्तु को लेकर भी अनेक नाटक खेले जाते हैं। बंगाल के लोकनाट्य 'जात्रा' और 'कीर्तन' का आधार धार्मिक आख्यान होता है। राजस्थान में अमरसिंह राठौर की ऐतिहासिक गाथा का अभिनय किया जाता है। केरल प्रदेश में प्रचलित 'यक्षगान' नामक लोकनाट्य का कथानक प्राय: पौराणिक होता है। उत्तरप्रदेश की रामलीला और रासलीला की पृष्ठभूमि धार्मिक है। नौटंकी और स्वाँग की कथावस्तु समाज से अधिक संबंध रखती है।
लोकनाट्यों में प्राय: पुरुष ही स्त्री पात्रों का कार्य किया करते हैं परंतु व्यवसायी नाटक मंडलियाँ साधारण जनता को आकृष्ट करने के लिए सुंदर लड़कियों का भी इस कार्य के लिए उपयोग करती हैं। लोकनाट्यों के पात्र अपनी वेशभूषा की अपेक्षा अपने अभिनय द्वारा ही लोगों को आकृष्ट करने की चेष्टा करते हैं। इन नाटकों के अभिनय में किसी विशेष प्रकार के प्रसाधन, अलंकार या बहुमूल्य वस्त्र आदि की आवश्यकता नहीं होती। कोयला, काजल, खड़िया आदि देशी प्रसाधनों से मुख को प्रसाधित कर तथा उपयुक्त वेशभूषा धारण कर पात्र रंगमंच पर आते हैं। कुछ पात्र प्रसाधन के लिए अब पाउडर और क्रीम का भी प्रयोग करने लगे हैं।
लोकनाट्य खुले हुए रंगमंच पर खेले जाते हैं। दर्शकगण मैदान में आकाश के नीचे बैठकर नाटक का अभिनय देखते हैं। किसी मंदिर के सामने का ऊँचा चबूतरा या ऊँचा टीला ही रंगमंच के लिए प्रयुक्त किया जाता है। कहीं कहीं काठ के ऊँचे तख्तों का बिछाकर मंच तैयार किया जाता है। इन रंगमंचों पर परदे नहीं होते। अत: किसी दृश्य की समाप्ति पर कोई परदा नहीं गिरता। नाटक के पात्रगण किस पेड़ या दीवाल की आड़ में बैठकर अपना प्रसाधन किया करते हैं, जो उनके लिए 'ग्रीनरूप' का काम करता है।
अदिति भाटिया

अदिति भाटिया एक भारतीय अभिनेत्री हैं, जिन्हें टेलीविज़न श्रंखला "टशन-ए-इश्क़", और "ये है मोहब्बतें" में काम के लिए जाना जाता हैं।

जीवनी

अदिति भाटिया का जन्म और पालन पोषण मुम्बई में हुआ था और उन्होंने अपने करियर की शुरुआत बतौर बाल कलाकार बॉलीवुड फिल्मों से की थी।

ये हैं मोहब्बते

इस शो में एक पीढ़ी का फासला दिखाने के बाद अदिति भाटिया को शो में "रूही भल्ला उर्फ़ रूहान" के किरदार के लिए चुना गया और उन्होंने "रूहान" का किरदार निभाया।
भवानी प्रसाद मिश्र

जीवन परिचय

भवानीप्रसाद मिश्र का जन्म गाँव टिगरिया, तहसील सिवनी मालवा, जिला होशंगाबाद (मध्य प्रदेश) में हुआ था। क्रमश: सोहागपुर, होशंगाबाद, नरसिंहपुर और जबलपुर में उनकी प्रारम्भिक शिक्षा हुई। १९३४-३५ में उन्होंने हिन्दी, अंग्रेजी और संस्कृत विषय लेकर बी०ए० पास किया। महात्मा गांधी के विचारों के अनुसार शिक्षा देने के विचार से एक स्कूल खोलकर अध्यापन कार्य शुरू किया और उस स्कूल को चलाते हुए १९४२ में गिरफ्तार होकर १९४५ में छूटे। उसी वर्ष महिलाश्रम वर्धा में शिक्षा देने एक शिक्षक की तरह गये और चार-पाँच साल वहीं बिताये। कविताएँ लिखना लगभग १९३० से ही नियमित रूप से प्रारम्भ हो गया था और कुछ कविताएँ पं० ईश्वरी प्रसाद वर्मा के सम्पादन में निकलने वाले हिन्दूपंच में हाईस्कूल पास होने के पहले ही प्रकाशित हो चुकी थीं। सन १९३२-३३ में वे माखनलाल चतुर्वेदी के सम्पर्क में आये। चतुर्वेदी जी आग्रहपूर्वक कर्मवीर में उनकी कविताएँ प्रकाशित करते रहे। हंस में भी उनकी काफी कविताएँ छपीं उसके बाद अज्ञेय जी ने 'दूसरा सप्तक' में उन्हें प्रकाशित किया। 'दूसरा सप्तक' के बाद प्रकाशन क्रम ज्यादा नियमित होता गया। उन्होंने चित्रपट के लिये संवाद लिखे और मद्रास के ए०बी०एम० में संवाद निर्देशन भी किया। मद्रास से वे मुम्बई में आकाशवाणी के प्रोड्यूसर होकर गये। बाद में उन्होंने आकाशवाणी केन्द्र दिल्ली में भी काम किया। जीवन के ३३वें वर्ष से वे खादी पहनने लगे। जीवन की सान्ध्य बेला में वे दिल्ली से नरसिंहपुर (मध्यप्रदेश) एक विवाह समारोह में गये थे वहीं अचानक बीमार हो गये और अपने सगे सम्बन्धियों व परिवार जनों के बीच अन्तिम साँस ली। किसी को मरते समय भी कष्ट नहीं पहुँचाया।
उनके  पुत्र अनुपम मिश्र एक सुपरिचित पर्यावरणविद थे।

प्रमुख कृतियाँ

कविता संग्रह- गीत फरोश, चकित है दुख, गान्धी पंचशती, बुनी हुई रस्सी, खुशबू के शिलालेख, त्रिकाल सन्ध्या, व्यक्तिगत, परिवर्तन जिए, तुम आते हो, इदम् न मम, शरीर कविता: फसलें और फूल, मानसरोवर दिन, सम्प्रति, अँधेरी कविताएँ, तूस की आग, कालजयी, अनाम, नीली रेखा तक और सन्नाटा।
बाल कविताएँ - तुकों के खेल,
संस्मरण - जिन्होंने मुझे रचा
निबन्ध संग्रह - कुछ नीति कुछ राजनीति।
जैसलमेर की चित्रकला

ज्ञान भंडार

जैसलमेर में लगभग सात ज्ञान भंडार हैं, जिनमें 'जिन भद्रसूरि ज्ञान भंडार' सबसे बड़ और वृद्ध सामग्री का आगार है, इसलिए इसे बड़ भंडार के नाम से पुकारते हैं। इस भंडार में लगभग ४०० से अधिक ताड़फीय ग्रंथ, लगभग २३०० हस्तलिखित कागज के ग्रंथ, अनेक चित्र पट्टिकाएँ उपलब्ध हैं।
उपर्युक्त ग्रंथों में अनेक सचित्र ग्रंथ हैं जिनके माध्यम से भारतीय चित्रकला के विकास की अनेक कड़ियाँ जोड़ी जा सकती हैं। जैन कला का यह अथाह भंडार आज भारतीय संस्कृति की अमर धरोहर है। यहाँ के जान ज्ञान भंडार में संग्रहित कतिपय प्राचीन चित्रावशेषों का अत्यधिक महत्व है। दशवैकालिक सूत्र चूर्णि एवं ओधनिर्युक्ति (१०६० ई.) जिन्हें नागपाल के वंशज आनन्द ने पाहिल नामक व्यक्ति से प्रतिलिपि कराया था, प्राचीनतम चित्रित ग्रंथ है। इन ग्रंथों में लक्ष्मी, इन्द्र, हाथी आदि की आकृतियाँ कलामय एवं दर्शनीय हैं।
जैसलमेर में खरतर गच्छी साधुओं का विशेष रूप से आवगमन रहा। उनकी चित्रकला के विकास में महत्वपूर्ण भूमिका रही है। उन्होंने कई धर्मग्रंथों को चित्रित ही नहीं कराया, अपितु उनके ऊपर लगनेवाली काष्ठ पट्टिकाओं को अलंकृत करवाया था। जैसलमेर भण्डार में विभिन्न चित्रों से अलंकृत कुछ पट्टिकाएँ संग्रहित हैं। इन पर की गई मानव आकृति अपने आप में पूर्ण है। इन पर किया गया रंग अपभ्रंश चित्र शैली के अनुरुप ही है।
चौहान कालीन पंचशक प्रकरणवृत्ति (११५० ई.) उपदेश प्रकरण वृत्ति (११५५ ई.), कवि रहस्य (११५९ ई.) दश वैकालिक सूत्र आदि, जिसका चित्रण पाली और अजमेर में हुआ था, जैसलमेर ज्ञान भंडार में संग्रहित है। इसी प्रकार दयाश्रम काव्य सार्दशतक प्रति, अजित शांत स्तोत्र आदि १३वीं शताब्दी के चित्रित जैन ग्रंथ भी जैन भंडार में विधमान हैं। १४वी शताब्दी के कल्प सूत्र टिप्पणक ग्रंथ में पार्श्वनाथ का घुड़सवार के रूप में चित्र, पुरुष आकृतियों के छोटे-छोटे मुकुट, पृष्ठभूमि में बादल, पेड़ों आदि के अंकन अपभ्रंश चित्रण शैली की परम्परा के कुछ भिन्न रूप में प्रदिर्शित किया गया है। जैसलमेर के एक शिलालेख के अनुसार शंकवाल खेतों ने कल्प सूत्र चित्रित करवाए थे। १५वीं. एवं १६वीं शताब्दी में जैसलमेर एक समृद्ध राज्य के रूप में उदित हुआ। अकबर के शान काल के दौरान जैसलमेर मुगलों के संपर्क में आया तथा इस काल में इसका व्यापार अफगानिस्तान, इरान से होने के कारण यहाँ पर इरान की चित्रकला का बहुत प्रभाव था।
त्रिनेतेश्वर मंदिर

त्रिनेतेश्वर महादेव मेला

त्रिनेत्रेश्वर मंदिर अपने वार्षिक मेले, त्रिनेत्रेश्वर महादेव मेले के लिए जाना जाता है।
प्रोटियम

प्रोटियम हाइड्रोजन का सबसे प्रचुर मात्रा में उपलब्ध समस्थानिक होता है। इसमें मात्र एक प्रोटॉन ही होता है और न्यूट्रॉन अनुपस्थित होता है। यह मूल रूप से हाइड्रोजन परमाणु होता है।
अदिति मित्तल

अदिति मित्तल एक भारतीय हास्य अभिनेता, अभिनेत्री और लेखक हैं। भारत में हास्य अभिनेता करने वाली पहली महिलो में से एक है। द टाइम्स ऑफ इंडिया द्वारा अदिती को भारत के शीर्ष 10 हास्य अभिनेता में रेट किया गया है। अदिती ने ग्राज़िया मेन पत्रिका, डीएनए और फर्स्टपोस्ट डॉट कॉम और फाइनेंशियल टाइम्स (ब्रिटेन, वीकेंड एडीशन) में कॉलम और लेख लिखे हैं।
२०१३, लंदन में प्रतिष्ठित १०० महिला सम्मेलन के लिए बीबीसी द्वारा मित्तल को आमंत्रित किया गया था। मित्तल ने पहली बार जुलाई 2013 में कैनवास लाठी फैक्ट्री, मुंबई में उनके एकमात्र शो 'थिंग्स व्हाट्स लू डू मेक' का प्रदर्शन किया।
दिसंबर २०१४ में वह एआईबी (अखिल भारतीय बक्खॉड) नॉकआउट पर भुना हुआ पैनल के एक भाग के रूप में प्रदर्शित हुई। फरवरी में, मित्तल बीबीसी रेडियो 4 की द नाउ शो में मेहमान के रूप में दिखाई दिया।
बड़ा निकोबार जैवमण्डल आरक्षित क्षेत्र

बड़ा निकोबार जैवमण्डल आरक्षित क्षेत्र (Great Nicobar Biosphere Reserve) भारत का एक वान्य संरक्षित क्षेत्र है। यह अण्डमान व निकोबार द्वीपसमूह के बड़े निकोबार द्वीप पर स्थित है और उस द्वीप के ८५% क्षेत्रफल पर विस्तृत है। इसमें ८८५ वर्ग किमी का केन्द्रीय क्षेत्र है जिसके इर्द-गिर्द १२ किमी चौड़ा मध्यवर्ती पट्टा है। भारत सरकार ने इसे जनवरी १९८९ में स्थापित किया था और इसमें भारत के दो राष्ट्रीय उद्यान सम्मिलित हैं: कैम्पबॅल बे राष्ट्रीय उद्यान और गैलेथिआ राष्ट्रीय उद्यान।
गायत्री जोशी

व्यक्तिगत जीवन

गायत्री का जन्म मुंबई में हुआ था। 27 अगस्त, 2005 को उनका विवाह ओबेरॉय कन्स्ट्रक्शन्स के मैनेजिंग डायरेक्टर विकास ओबेरॉय से हुआ।
अविनाश श्रेष्ठ

जन्म: 14 मई 1957 गुवाहाटी,असम मे। नेपाली साहित्य के प्रतिष्ठित कवि-नाटककार ,कथाकार एवं साहित्यिक पत्रकार हैं। 1982 में कविता के लिए रत्न श्री स्वर्ण पदक से सम्मानित। तीन कविता संग्रह और एक नाटक संग्रह 'अस्वस्थामा हतोहत:'तथा कहानीसंग्रह " तान्या , इन्द्रकमल र अन्धकार " प्रकाशित। फिलहाल राष्ट्रीय प्रज्ञा प्रतिष्ठान की पत्रिका 'समकालीन साहित्य' के कार्यकारी संपादक।
सामयिक पवन

मौसम या समय के साथ जिन पवनों की दिशा में परिवर्तन पाया जाता हैं, उन्हे सामरिक या कालिक पवन कहा जाता हैं।
सखी सहेली

जयमाला और हवामहल विविध भारती के शुरूआती कार्यक्रम रहे हैं। ये कार्यक्रम आज पचास सालों बाद भी उतनी ही लोकप्रियता के साथ चल रहे हैं।
सरगासूली

ईसरलाट उर्फ़ सरगासूली

इस मीनार का निर्माण चूंकि महाराजा ईश्वरीसिंह ने कराया था, इसीलिए इसका नाम 'ईसरलाट' रखा गया ; पर 'स्वर्ग को छूती हुई सी मीनार' प्रतीत होने के कारण स्थानीय भाषा में इसे 'सरगासूली' के नाम से अधिक जाना जाता है। 'त्रिपोलिया बाजार' में दिखने वाली यह मीनार वास्तव में त्रिपोलिया में न हो कर, इसके पीछे स्थित 'आतिशबाज़ार' की दुकानों के ऊपर बनी है। परकोटा इलाके में त्रिपोलिया बाजार से दिखाई देती इस सात मंजिला अष्टकोणीय मीनार को वर्ष 1749 में राजा ईश्वरीसिंह ने दरबार के एक राजशिल्पी गणेश खोवान के नक़्शे के अनुरूप बनवाया था। 'ईसरलाट' के छोटे प्रवेश-द्वार में प्रविष्ट होने के बाद, संकरी गोलाकार सीढियां क्रमशः घूमती हुई ऊपर की ओर बढ़ती है। स्तम्भ की हर मंजिल पर एक द्वार बना है, जो मीनार की बालकनी में खुलता है। सात खण्डों में बनी इस इमारत की निर्माण-शैली राजपूत और मुगल-वास्तु-शैलियों का सम्मिश्रण है। मुगल शैली में मस्जिदों के चार कोनों पर बनने वाली मीनारों से मिलती जुलती यह वास्तुरचना, शीर्षभाग पर एक गोलाकार छतरी लिए हुए हैं। 'गुलाबी-नगर' में (यानि परकोटा इलाके के बीच स्थित होते हुए भी) इसका रंग गहरा 'पीला' है। अनेक दशकों तक इसमें जनता का प्रवेश वर्जित था- पर पर्यटन विकास के लिए अब इसे टिकट लगा कर आम दर्शक के लिए खोल दिया गया है, क्यों कि लाट के शिखर पर जो गोलाकार, अष्टकोणीय छतरी है, वहां से पुराने जयपुर शहर का नयनाभिराम नजारा दिखाई देता है। कविशिरोमणि भट्ट मथुरानाथ शास्त्री ने जयपुर वैभवम में इस स्मारक के बारे में अतिशयोक्ति अलंकार का उपयोग करते अपनी एक प्रशंसात्मक कविता में ये भाव व्यक्त किये हैं-" सोने के कलश वाली जिसकी ऊपरी गुम्बज ऊंचाई के कारण आकाश का जैसे आलिंगन कर रही है, देवताओं के साथ जैसे ईश्वर मंत्रणा करते हैं, मानो देवताओं से बातचीत के लिए, ईश्वरीसिंह जी ने जिसे इतना ऊंचा बनवाया है कि सूर्य-किरण तक जिस पर बमुश्किल पहुँच पाती है"....." संस्कृत और ब्रजभाषा के महाकवि श्रीकृष्णभट्ट कविकलानिधि ने भी अपने जयपुर पर लिखे इतिहास-काव्यग्रंथ ईश्वरविलास महाकाव्य में अन्य राजपुरुषों के अलावा ईश्वरीसिंह के भी 'जीवन-चरित्र' का वर्णन किया है।

सरगासूली और कुछ किंवदंतियाँ

जयपुर के इतिहास से जुड़े साहित्य में इस मीनार 'ईसरलाट' से संबंधित कुछ रोचक किंवदंतियां हैं। स्थानीय लोगों में ये धारणा आमफहम है कि 'महाराजा यहां बैठ कर पास की हवेली की किसी सुन्दरी को एकटक देखा करते थे।' लेकिन यह शायद सत्य नहीं। दरअसल बूंदी, जयपुर से युद्धों में पराजित राज्यों में से एक था। वहां के ख्यातनाम चारण राजकवि थे सूर्यमल्ल मिश्रण। सूर्यमल्ल ने अपने पिंगल भाषा के काव्यग्रन्थ वंश भास्कर में जयपुर की बूंदी पर जीत से 'अप्रसन्न' जिस कविता की रचना की, उसमें यह बात लिख दी कि "राजा ईश्वरीसिंह ने सरगासूली का निर्माण अपने सेनापति हरगोविंद नाटाणी की बहुत सुन्दर बेटी को ‘देखने’ के लिए कराया है।" हालांकि जयपुर-इतिहास के अनजाने पृष्ठ पढ़ कर यह जानकारी ज़रूर होती है कि 'राजा अपने सेनापति हरगोविंद की अनिंद्य रूपसी कन्या पर अनुरक्त थे।'
1994 सिनसिनाटी मास्टर्स

पुरुष एकल

माइकल चाँग ने  स्टीफन एडबर्ग को 6-2, 7-5 से हराया।
बहुचरा माता

बहुचरा माता एक हिन्दू देवी का नाम है, जिसे किन्नरो की देवी भी कहा जाता है।  

चित्रण और प्रतीक

बहुचरा माता का जन्म चारण (गढवी ) समाज में हुआ था।। बहुचरा चारण बापल दान की पुत्री थी।। बहूचरा माता को एक महिला के रूप में दिखाया गया है जो उसके शीर्ष दाहिनी ओर तलवार लेती है, उसके ऊपर बाईं ओर शास्त्रों का एक पाठ, उसके निचले दाएं पर अभय तत्काल मुद्रा और उसके नीचे बाईं ओर एक त्रिशूल है। वह एक मुर्गा पर बैठी है, जो निर्दोषता का प्रतीक है।
एक सिद्धांत का कहना है कि वह श्री चक्र देवी में से एक है। उनके वाहन का वास्तविक प्रतीक कुर्कुट है जिसका अर्थ है कि दो मुंह वाला नागिन है। बहुचर्वा को कम अंत पर बैठी  है और दूसरा अंत सहस्रार जाता है, जिसका मतलब है कि बहूचराजी कुंडलिनी के जागृति को शुरू करने वाली देवी हैं, जो अंततः मुक्ति या मोक्ष की ओर ले जाती है।

मंदिर

बहुचरा मंदिर बहुचराजी शहर जिला महिसाना (गुजरात) भारत में स्थित है। यह अहमदाबाद  से 110 किलोमीटर और महिसाना से 35 कि.मी. की दूरी पर स्थित है।
१५२२ ईसा पूर्व

१५२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्व व्यापार संगठन

विश्व व्यापार संगठन (वर्ल्द ट्रेड ऑर्गनाइजेशन/डब्ल्यूटीओ) एक अंतरराष्ट्रीय संगठन है जो विश्व व्यापार के लिए नियम बनाता है। इसकी स्थापना 1995 में द्वितीय विश्व युद्ध के बाद बनाए गए गैट (GATT) के स्थान पर लाने के लिए की गई थी। 
डब्ल्यूटीओ के सचिव और महानिदेशक जेनेवा में निवास करते हैं। सचिवालय जिसमें अब केवल 551 लोग काम करते हैं और संगठन के सभी पहलुओं के संचालन का प्रशासनिक कार्य संभालते हैं। सचिवालय के पास कानूनी निर्णय लेने की कोई शक्ति नहीं है लेकिन ऐसा करने वालों को यह महत्वपूर्ण सेवाएं और परामर्श प्रदान करता है।

संरचना

डब्ल्यूटीओ की मूल संरचना में निम्नलिखित निकाय हैं–
 मंत्रिस्तरीय सम्मेलन (Ministerial Council) : यह डब्ल्यूटीओ का शासी निकाय हैI यह संगठन की रणनीतिक दिशा तय करने और अपने अधिकार क्षेत्र के तहत समझौतों पर सभी अंतिम निर्णय लेने के लिए जिम्मेदार होता है। इसमें सभी सदस्य देशों के अंतरराष्ट्रीय व्यापार मंत्री होते हैं। 
सामान्य काउंसिल (General Council) : व्यवहार में, ज्यादातर मामलों के लिए यह डब्ल्यूटीओ का फैसला करने वाला मुख्य अंग है। इसमें सभी सदस्य देशों के वरिष्ठ प्रतिनिधि (सामान्यतः पर राजदूत स्तर के) होते हैं। यह डब्ल्यूटीओ के प्रतिदिन के कारोबार और प्रबंधन की देखरेख के लिए जिम्मेदार होता है। नीचे वर्णित निकायों में से कई सीधे सामान्य काउंसिल को रिपोर्ट करते हैं।
व्यापार नीति समीक्षा निकाय (The Trade Policy Review Body): यह उरुग्वे राउंड के बाद बने व्यापार नीति समीक्षा तंत्र की देखरख करता है। यह सभी सदस्य देशों की व्यापार नीतियों की आवधिक समीक्षा करता है। इसमें भी डब्ल्यूटीओ के सभी सदस्य होते हैं।
विवाद निपटान निकाय (Dispute Settlement Body):  जिन देशों के बीच व्यापार सम्बन्धी कोई विवाद होता है तो वे इसी निकाय के सामने अपील कर न्याय मांगते हैं I  यह सभी डब्ल्यूटीओ समझौतों के लिए विवाद समाधान प्रक्रिया के कार्यान्वयन और प्रभावशीलता एवं डब्ल्यूटीओ विवादों पर दिए गए फैसलों के कार्यान्वयन की देखरेख करता है। इसमें भी डब्ल्यूडीओ के सभी सदस्य होते हैं। 
वस्तुओं एवं सेवाओं में व्यापार पर परिषद (The Councils on Trade in Goods and Trade in Services) : यह वस्तुओं ( कपड़ा और कृषि जैसे) और सेवाओं में व्यापार पर हुए आम एवं विशेष समझौतों के विवरणों की समीक्षा के लिए तंत्र प्रदान करते हैं। यह जनरल काउंसिल के जनादेश के तहत काम करती है। इसमें सभी सदस्य देश शामिल रहते हैं।

सदस्य

२९ जुलाई २०१६ तक विश्व व्यापार संगठन में १६४ सदस्य हैं। विश्व व्यापार संगठन की सदस्यता के तारीखों के साथ कुछ सदस्य ये हैं:
अफगानिस्तान 29 जुलाई 2016 nam
अल्बानिया ८ सितंबर २०००
अंगोला २३ नवंबर १९९६ (गैट: ८ अप्रैल १९९४)
एंटीगुआ और बारबुडा १ जनवरी १९९५ (गैट: ३० मार्च १९८७)
अर्जेंटीना १ जनवरी १९९५ (गैट: ११ अक्टूबर १९६७)
आर्मीनिया ५ फरवरी २००३
ऑस्ट्रेलिया १ जनवरी १९९५ (गैट: १ जनवरी १९४८)
क्यूबा २० अप्रैल १९९५ (गैट: १ जनवरी १९४८)
साइप्रस ३० जुलाई १९९५ (गैट: १५ जुलाई १९६३)
चेक गणराज्य १ जनवरी १९९५ (गैट: १५ अप्रैल १९९३)
यमन २६ जून २०१४
जाम्बिया १ जनवरी १९९५ (गैट: १० फरवरी १९८२)
जिम्बाब्वे ५ मार्च १९९५ (गैट: ११ जुलाई १९४८)

प्रेक्षक सरकारें

एलजीरिया
अंडोरा
आज़रबाइजान
बहामा
बेलोरूस
भूटान
बोस्निया और हर्जेगोविना
कोमोरोस
भूमध्यवर्ती गिनी
इथियोपिया
पवित्र देखो (वैटिकन)
ईरान
इराक
लेबनान गणराज्य
लीबिया
साओ टोमे और प्रिंसिपे
सर्बिया
सूडान
सीरिया अरब गणतंत्र
उज़्बेकिस्तान
संकल्प (संस्था)

संकल्प एक अशासकीय संस्था है। इसकी स्थापना सन् १९८६ मे उन छात्रों को प्रोत्साहित करने के लिए किया गया, जो प्राशासनिक सेवायों की तैयारी करते है। संस्था कोचिंग, ट्रेनिंग और जानकारी ऐसे छात्रों को देता है। संस्था मानती है, कि जमीनी स्तर पर सरकारी नीतियों को पालन करने की जिम्मेदारी प्रशासनिक अधिकारियों पर होती है। इसलिए यह परिकल्पना की गयी कि ऐसे प्राशानिक अधिकारी तैयार हों जो कि राष्ट्र के लिए समर्पित हों, ईमानदार, जिम्मेदार एवं सामाजिक-वचनबद्धता पूरा करने वालें हो - इसी लक्ष्य को प्राप्त करने के लिए संकल्प की स्थापना की गई थी।
संख्याबोध

गणित की शिक्षा में संख्याबोध (number sense) का अर्थ है - संख्याओं का अंत:प्रज्ञात्मक (intuitive) समझ या बोध। संख्याओं के बोध में संख्याएँ, उनका परिमाण, उनका परस्पर सम्बन्ध (छोटा, बड़ा आदि), तथा उन पर संक्रिया (operations) करने से वे कैसे प्रभावित होते हैं; आदि सभी चीजें सम्मिलित हैं।
शोधकर्ता यह मानते हैं कि बच्चों की आरम्भिक शिक्षा में संख्याबोध का अत्यन्त महत्व है। इसलिये बच्चों के संख्याबोध को विकसित करने के लिये उपयुक्त शैक्षणिक विधियों के निर्माण एवं उनके परीक्षण पर बहुत से अनुसंधान कार्य चल रहे हैं।

हर तरफ संख्याएं ही संख्याएं

संख्याएं हमारे जीवन के ढर्रे को निर्धरित करती हैं। एक आम आदमी के जीवन की निम्नांकित स्थितियों को देखिए:
1. सवेरे-सवेरे अलार्म घड़ी की आवाज एक दफ्तर जाने वाले को जगाती है। ‘‘छह बज गए; अब उठना चाहिए।’’ इस तरह उस व्यक्ति की दिनचर्या की शुरूआत होती है।
2. बस में कंडक्टर यात्री से कहता है : ‘‘चालीस पैसे और दीजिए।’’
यात्री : ‘‘क्यों मैं तो आपको सही भाड़ा दे चुका हूं।’’
कंडक्टर : ‘‘भाड़ा अब 25 प्रतिशत बढ़ गया है।’’ यात्री : ‘‘अच्छा, यह बात है।’’
3. एक गृहिणी किसी महानगर में दूध के बूथ पर जा कर कहती है, ‘‘मुझे दो लीटर वाली एक थैली दीजिए।’’
‘‘मेरे पास दो लीटर वाली थैली नहीं है।’’
‘‘ठीक है, तब एक लीटर वाली एक थैली और आधे-आधे लीटर वाली दो थैलियां ही आप मुझे दे दीजिए।’’
4. एक रेस्तरां में बिल पर नजर दौड़ाते हुए एक ग्राहक कहता है : ‘‘वेटर ! तुमने बिल के पैसे ठीक से नहीं जोड़े हैं। बिल 9.50 की बजाए 8.50 रु. का होना चाहिए।’’
‘‘मुझे अफोसस है, श्रीमान् !’’
ये कुछ ऐसी स्थितियाँ हैं जो संख्याओं के रोजमर्रा के जीवन में इस्तेमाल को दर्शाती हैं। जीवन के कुछ ऐसे क्षेत्रों में भी संख्याओं की अहमियत है जो इतने आम नहीं माने जाते। किसी धावक के समय में 0.001 सैकिंड का अंतर भी उसे स्वर्ण दिला सकता है या उसे इससे वंचित कर सकता है। किसी पहिए के व्यास में एक सेंटीमीटर के हजारवें हिस्से जितना फर्क उसे किसी घड़ी के लिए बेकार कर सकता है। किसी व्यक्ति की पहचान के लिए उसका टेलीफोन नंबर, राशन कार्ड पर पड़ा नंबर, बैंक खाते का नंबर या परीक्षा का रोल नंबर मददगार होते हैं।
काला चौना, चौखुटिया तहसील

इतिहास

प्राचीन इतिहास के अनुसार, जैसा कि अाज तक गेवाड़ घाटी के तकरीबन अधिकॉश अनुभवी इस इतिहास से भली भॉति परिचित हैं। ततसमय में तल्ला गेवाड़ के राजवंशी ठाकुर मेलदेव कनौणियॉ बिष्ट ने अपने राज्य को कई हिस्सों में बॉट दिया था। जिनमें से कुछों के साक्ष्य बहुविदित हैं। जैसे अपने चार पुत्रों और एक पुत्री तथा कुलपुरोहित यानि छ: भागों का विभाजन। जिसमें से पहला भाग रामगंगा के पश्चिमी ओर मध्य का हिस्सा (जो अब कनौंणी नाम से प्रचलित है) सबसे बड़े पुत्र को, दूसरा रामगंगा के पश्चिमी ओर का उत्तरी क्षेत्र (जिसे डॉंग कहते हैं) दूसरे पुत्र को, तीसरा दक्षिणी भू भाग (काला चौना) तीसरे पुत्र को, चौथा रामगंगा के पश्चिमी ओर उत्तर व मध्य के बीच का पठार (आदीग्राम कनौणियॉं) सबसे छोटे पुत्र को, पॉचवॉ उत्तर में डॉंग और आदीग्राम कनौणियॉं के बीच का भाग (जो आज आदीग्राम फुलोरिया के नाम से प्रसिद्ध है) कुलपुरोहित फुलोरियाओं को सौंप दिया, छटवॉ रामगंगा के पूर्वी छोर से लगा उत्तर में डॉंग के सामने से लेकर काला चौना की सीमा रेखा तक का भू भाग, यह दे दिया अपनी पुत्री को। जिसे आज मॉसी नाम से जाना जाता है। तो काला चौना हुआ तीसरे पुत्र का यानि प्रस्तुत काला चौना के निवासी राजवंशी ठाकुर मेलदेव कनौणियॉ बिष्ट के तीसरे पुत्र ही वंशज हैं। यहॉ पर पूर्ण रूप से कुमॉऊनी हिन्दू संस्कृति का समावेश है।

दर्शनीय स्थल

कोटेश्वर महादेव काला चौना गॉव की रिहायश से चन्द कदम दूर, दक्षिणी छोर पर स्थित प्राचीन और एकमात्र शिवालय है। चारों तरफ खेतों की हरियाली तथा फल फूलों से लदी डालियों के बीच स्थापित शिवालय। यह काला चौना निवासियों का देवों के देव महादेव की पूजा आराधना करने का उत्कृष्ट एवम् साफ स्वच्छ शिवालय है।

रामसिंह वैद्यजी आयुर्वेदिक औषधालय

काला चौना में रामसिंह वैद्यजी आयुर्वेदिक औषधालय है। इसकी स्थापना इसी गॉव में जन्मे रामसिंह कनौणियॉं बिष्ट ने 1967 में तल्ला गेवाड़ घाटी के तत्कालीन वरिष्टतम स्वतंत्रता आन्दोलनकारी विभूतियों में से एक तथा कुमॉंऊनी राजपूत (आजादी के दौरान अल्मोड़ा से प्रकाशित अख़बार) व समयांतर समाचार पत्र के संस्थापक नेताजी शेरसिंह हीत बिष्ट के संरक्षण व नेत्रित्व में की थी, तब इस गॉव में ही नहीं बल्कि सूमूचे दस-पन्द्रह वर्ग किलोमीटर में स्वास्थ्य सम्बन्धी सेवाओं का अभाव था। सर्वप्रथम इस औषधालय की स्थापना पट्टी वल्ला नया के पटियाचौरा नामक छोटे से संकीर्ण स्थान पर की गयी थी। यह स्थान पटियाचौरा भिकियासैंण मॉसी मोटर मार्ग पर पौराणिक बृद्ध केदार नामक शिवालय के समीप है। कुछ सालों के दौरान ही विषम परिस्थितियों के कारण आगे चल न सका। तत्पश्चात रामसिंह कनौणियॉ बिष्ट वैद्यजी ने अपने पैत्रक निवास काला चौना से ही संचालित किया था। जो अब काला चौना में ही स्थित है। इस घाटी के अधिकॉश लोग इस बात से भली भॉति अवगत है कि यहॉ पर हैजा, तपेदिक और बाल रोगों का उपचार सफलतापूर्वक होता है।

प्राकृतिक सौन्दर्य

कुमाऊॅ के सभी तीज-त्यौहार मनाऐ जाते हैं। यहॉ पर पूर्ण रूप से कुमॉऊनी हिन्दू संस्कृति का समावेश पाया जाता है। यहॉ पर तकरीबन साल भर प्राकृतिक सौन्दर्य की विरासतता चारों ओर बिखरी रहती है।
अद्भुत रामायण

कथानक

कथानक इसका सचमुच अद्भुत है। राज्याभिषेक होने के उपरांत मुनिगण राम के शौर्य की प्रशस्ति गाने लगे तो सीता जी मुस्कुरा उठीं। हँसने का कारण पूछने पर उन्होंने राम को बताया कि आपने केवल दशानन का वध किया है, लेकिन उसी का भाई सहस्रानन अभी जीवित है। उसके पराभव के बाद ही आपकी शौर्यगाथा का औचित्य सिद्ध हो सकेगा। राम ने, इस पर, चतुरंग सेना सजाई और विभीषण, लक्ष्मण, भरत, शत्रुघ्न, हनुमान आदि के साथ समुद्र पार करके सहस्रस्कंध पर चढ़ाई की। सीता भी साथ थीं। परंतु युद्ध स्थल में सहस्रानन ने मात्र एक बाण से राम की समस्त सेना एवं वीरों को अयोध्या में फेंक दिया। रणभूमि में केवल राम और सीता रह गए। राम अचेत थे; सीता ने असिता अर्थात् काली का रूप धारण कर सहस्रमुख का वध किया।

हिन्दी में अद्भुत रामायण

हिंदी में भी इस कथानक को लेकर कई काव्यग्रंथों की रचना हुई है जिनका नाम या तो अद्भुत रामायण है या जानकीविजय। 1773 ई. में पं॰ शिवप्रसाद ने, 1786 ई. में राम जी भट्ट ने, 18वीं शताब्दी में बेनीराम ने, 1800 ई. में भवानीलाल ने तथा 1834 ई. में नवलसिंह ने अलग-अलग अद्भुत रामायण की रचना की। 1756 ई. में प्रसिद्ध कवि और 1834 ई. में बलदेवदास ने जानकीविजय नाम से इस कथानक को अपनी-अपनी रचना का आधार बनाया।
एयर वाइस मार्शल

एयर वाइस मार्शल ( एवीएम ) एक दो सितारा एयर ऑफिसर रैंक है जो रॉयल एयर फोर्स द्वारा प्रारम्भ किया गया  था और उसका इस्तेमाल अभी भी  जारी है।  रैंक का उपयोग कई देशों की वायु सेनाओं द्वारा भी किया जाता है, जिनके पास ऐतिहासिक ब्रिटिश प्रभाव होता है और कभी-कभी उन देशों में समान रैंक के अंग्रेजी अनुवाद के रूप में उपयोग किया जाता है, जिनमें गैर-अंग्रेजी वायु सेना-विशिष्ट रैंक संरचना होती है। एयर वाइस मार्शल को सामान्य तौर पर "एयर मार्शल" के रूप में संबोधित किया जा सकता है 
एयर वाइस मार्शल एक दो सितारा रैंक है और इसमें ओटीए 7 का नाटो रैंकिंग कोड है। यह रॉयल नेवी में एक रियर एडमिरल के बराबर है या ब्रिटिश सेना या रॉयल मरीन में एक मेजर जनरल है। अन्य नाटो बलों में, जैसे कि संयुक्त राज्य अमेरिका सशस्त्र बल और कनाडाई सशस्त्र बलों , समकक्ष दो सितारा रैंक प्रमुख हैं ।
एयर वाइस मार्शल का रैंक , एयर कमोडोर के  वरिष्ठ है और  एयर मार्शल रैंक के अधीनस्थ है। द्वितीय विश्व युद्ध से पहले आरएएफ समूहों के वायु सेना के पद संभालने के लिए हवाई अधिकारियों के लिए यह सामान्य पद रहा है। रॉयल न्यूजीलैंड वायु सेना और घाना वायु सेना जैसे वायु सेना में , वायु सेना के प्रमुख ,वायु-मार्शल के रैंक का पद होते हैं।